Formula Student

**Formula Student (FS)** er en internasjonal ingeniørkonkurranse med en rik historie som strekker seg over 40 år. Inspirert av ledende skikkelser innen bilindustrien og Formula 1, utfordrer konkurransen både bilens ytelse og teamets akademiske styrke. Formula Student er Europas mest etablerte utdanningskonkurranse innen ingeniørfag, der lag fra universiteter verden over konkurrerer i design, bygging og testing av racerbiler.

Med over 1000 registrerte lag fra 24 land, er konkurransen intens. Bare de beste lagene, basert på resultater fra teoretiske tester innen mekanisk og elektrisk ingeniørarbeid, samt regler og forskrifter, kvalifiserer seg til å delta. Rundt 100 lag får konkurrere i de ulike konkurransene hvert år, som finner sted i sommermånedene fra juni til september.

Konkurransene i Formula Student består av både **statiske øvelser** og **dynamiske øvelser**, som til sammen gir maksimalt 1000 poeng. Før lagene kan delta i disse øvelsene, må racerbilen gjennom flere tester, inkludert mekanisk og elektrisk scrutineering, tilt-test og regntest, for å sikre at bilen er trygg og oppfyller kravene.

## Bedømming
Bilene blir vurdert av spesialister fra bil- og racingindustrien i følgende kategorier (maksimal poengsum i parentes):
### Statiske øvelser
***Business Plan Presentation (75 poeng):** Lagene presenterer en forretningsidé basert på sin prototype, enten for hele bilen eller en spesifikk del. Dette krever finansielle prognoser, prosjektledelse på toppnivå og overbevisende presentasjonsevner. Det kan sammenlignes med TV-programmer som *Dragons’ Den* eller *Shark Tank*.
* **Cost and Manufacturing (100 poeng):** Lagene leverer en detaljert rapport som kartlegger kostnader for materialer, prosesser og montering av bilen. I tillegg løser de en "Real Case Scenario"-utfordring som går ut på å redusere kostnader i spesifikke områder.
* **Engineering Design (150 poeng):** Denne delen vurderer ingeniørmessige aspekter ved bilens design, inkludert anvendte konsepter, datastøttet design og analyser. Dommerne er ofte fra motorsportgrener som Formula 1 og Formula E.

### Dynamiske øvelser
***Acceleration (50 poeng):** Måler bilens akselerasjon over en strekning på 75 meter.
* **Driverless Acceleration (75 poeng):** Samme som Acceleration, men førerløst.
* **SkidPad (50 poeng):** Tester bilens laterale grep mens den kjører i en konstant radius.
* **Driverless SkidPad (75 poeng):** Samme som SkidPad, men førerløst.
* **Autocross (100 poeng):** Tester bilens manøvreringsevne på en teknisk krevende bane.
* **Endurance (250 poeng):** Et 22 km langt løp som tester bilens pålitelighet og konsistens. To førere deler løpet med et obligatorisk pit-stopp.
* **Efficiency (75 poeng):** Måler bilens effektivitet.
Vinneren av konkurransen er det teamet med den høyeste poengsummen av 1000 mulige.

## Formula Student i Norge
Det er totalt 4 team fra Norge.

I 2012 deltok de to første norske teamene i konkurransen, sluttplassering er oppgitt i parentes:

*Revolve NTNU fra Norges teknisk-naturvitenskapelige universitet (17)
*Align Racing fra Universitetet i Agder
*ION Racing fra Universitetet i Stavanger (83)
*Helix fra Norges miljø- og biovitenskapelige universitet

Revolve NTNU vant prisen for beste nykommer under Formula Student UK 2012, 2. plass overall på Formula Student Germany (FSG) i 2018 og 2. plass overall på Formula Student Austria (FSA) i 2019. I 2019 vant de også 1.plassen på Engineering Design både på FSA og FSG. De vant i 2024 Formula Student Netherlands sammenlagt som første norske lag noensinne.

Align Racing vant prisen for beste nykommer under Formula Student 2018.

## Se også
* Elektrisk gokart

## Referanser


## Eksterne lenker
* Formula Student Germany
* Formula Students offisielle nettside
* IMechEs offisielle nettside
* Revolve NTNUs offisielle nettside
* Align Racing UiAs offisielle nettside
* ION Racing UiS offisielle nettside